joelniklaus/EU_Wikipedias huggingface dataset:
Laurentz Numensi maja

Laurentz Numensi maja, ka Laurens Numensi maja oli 17. sajandi keskel ehitatud kolmekorruseline barokk-klassitsistlik elumaja Narva vanalinnas endisel Viru tänaval (Viru 13). See hävis märtsipommitamises 1944. aastal.

Ajaloost 
Maja oli üks esimesi uusaja hooneid Narvas, see ehitati 1650.–1652. aastal, kolmas korrus lisati 1667. aastal. Ehitise lasi püstitada Narva linnapea Laurentz Numens. Kunstiajaloolase Sten Karlingi arvamuse kohaselt oli ehitusmeistriks Zacharias Hoffmann vanem. 1656.–1659. aastal asus hoones magistraat. 1935. aastal asutas Georg Saharov tühjalt seisnud majja hotelli "Peterburg". Hoone sai oluliselt kannatada 1944. aasta märtsipommitamises, kuid portaal jäi terveks; varemed lammutati 1950. aastatel.

Kirjeldus 
Korrapäraste proportsioonidega kolmekorruseline fassaad oli kujunduselt lakooniline ja liigsete detailideta, selle peamine pilgupüüdja oli kõrge raidportaal, mis ulatus algul läbi kahe korruse katusesimsini. Autoriks peetakse Jakob Preussi. Portaal oli viie lõvimaskarooniga kaunistatud ümarkaarega, mida kummaltki küljelt piirasid kaks rustikapinnaga liseeni. Liseenidele toetus rõhtliist, mille väljal olid barokses dekooris vapid, kartušš, tekstiriba ja aastaarv 1650. Portaali viklites olid putofiguurid. Liseene ääristas lopsakas barokne pahkmikornament. Portaali kohal asetses kahele hermpilastrile või karüatiidile toetuv murdvoluutfrontooniga, tekstiribaga ja tipuobeliskiga supraport. Rikkaliku kujundusega raidportaali võeti hilisemates portaalides eeskujuks, näiteks Levin Numensi maja portaalil.

Viited

Välislingid 
 Narva. Viru tn 13, Laurentz v Numensi maja portaal (Jakob Preuss, 1650). Peterburi võõrastemaja. - TÜ kunstiajalooline fotokogu

Narva ajaloolised ehitised
Wilma Murto

Wilma Anna Helena Murto (sündinud 11. juunil 1998 Kuusjoel) on Soome kergejõustiklane, teivashüppaja.

Ta püstitas 2016. aastal Zweibrückenis teivashüppes juunioride maailmarekordi 4.71. Euroopa meistrivõistlustel Amsterdamis pääses ta finaali ning oli tulemusega 4.45 seitsmes. Rio de Janeiro olümpiamängudel hüppas ta kvalifikatsioonis 4.30 ning sai 24. koha.

Tokyo olümpiamängudel oli Murto 4.50-ga viies.

2022. aasta maailmameistrivõistlustel Eugene'is sai ta tulemusega 4.60 kuuenda koha. Euroopa meistrivõistlustel Münchenis parandas ta finaalis isiklikku rekordit 13 sentimeetri võrra ning võitis Euroopa meistivõistluste rekordiga 4.85 kuldmedali.

Murto isiklik rekord välitingimustes on 4.85, mis on hüpatud 17. augustil 2022 Münchenis. Sisetingimustes on tema isiklik rekord 4.71, mis on püstitatud 31. jaanuaril 2016 Zweibrückenis. Mõlemad tulemused on ka Soome rekordid.

Viited

Välislingid 

 

Soome kergejõustiklased
Teivashüppajad
Sündinud 1998
T-16 (iseliikuv šassii)

T-16 on diiselmootoriga iseliikuv šassiitraktor.

Ajalugu 

Harkovi iseliikuvate šassiide tehase toodanguks on alates 1956. aastast olnud neljarattalised raamtraktorid, mille tootmine jätkub ka käesoleval ajal ning mida agregaadis ripp-ja haakemasinatega kasutati köögiviljakasvatuses, puuviljaaedades vaheltharimiseks, aga ka loomafarmides ja ehitusbrigaadides transporditöödel ning töödeks ehitusel (mitmesugused tõstukid) ja teedemajanduses (teede märgistamise masinad) kasutatavate eriseadmetega.

Viited 

Traktorid
Serhi Velitško

Serhi Velitško (ukraina keeles Сергій Олегович Величко; sündinud 3. jaanuaril 1994 Harkivis) on Ukraina sõjaväelane.

Viited 

Ukraina sõjaväelased
Sündinud 1994
Ligipääsetavus

Ligipääsetavus on toodete, seadmete, teenuste või keskkondade kujundamine sellisel viisil, mis tagab puudega inimestele toote või teenuse maksimaalse kasutatavuse. Ligipääsetavuse kriteeriumid on valdkonniti erinevad, sest erinevatel puudeliikidel on ligipääsetavuse osas omad spetsiifilised vajadused. 

Üldiselt võib eristada ligipääsetavust liikumis-, nägemis-, kuulmis- ja intellektipuudega inimestele. Kuigi ligipääsetavuse kontseptsioon keskendub puuetega inimestele, ligipääsetavuse arendustegevus toob aga kasu kõigile. Näiteks subtiitrid videos on kasulikud mitte ainult kuulmislangustega inimestele, vaid ka võõrkeele õppurile; kaldteed aitavad nii ratastooli kasutajaid kui ka lapsevankuritega vanemaid jne.

Kaasav disain 
Ligipääsetavus on tugevalt seotud ka universaaldisaini või kaasava disaini mõistega, mille eesmärk on luua tooteid, mis oleks kasutatavad võimalikult laiale hulgale inimestele, sh puuetega inimestele, ning toimiksid võimalikult paljudes olukordades. Kaasava disainimeetodi puhul on oluline, et lõppkasutajate gruppide esindajad oleksid kaasatud disainiprotsessi igasse ossa: nii planeerimisse, elluviimisesse kui ka järelhindamisse.

Seadusandlus 
Puuetega inimeste organisatsioonid nõuavad võrdset ligipääsu sotsiaalsele, poliitilisele ja majanduslikule elule, mis ei hõlma mitte ainult füüsilist juurdepääsu, vaid ligipääus samadele tööriistadele, teenustele, organisatsioonidele ja avalikele kohtadele (nt muuseumid   ). Ühinenud Rahvaste Organisatsiooni puuetega inimeste õiguste konventsiooni artikkel 9 kohustab allakirjutanuid tagama täielikku ligipääsetavust oma riigis. 

Eesti liitus konventsiooniga 2007. aastal ning Riigikogu ratifitseeris seda 30. mail 2012. aastal. Alates 2019. aastast täidab puuetega inimeste õiguste konventsiooni rakendamise edendamise, kaitse ja seire ülesandeid õiguskantsler, kes aitab seega ligipääsetavust tagada põhiõiguste ja -vabaduste teostamiseks. 30. mail 2022. aastal Riigikogu võttis vastu esimest Ligipääsetavuse seadust.

Valimised 
Puuetega inimeste õiguste konventsiooni kohaselt on osalisriigid kohustatud tagama ligipääsetavust valimistele, sh hääletusprotseduuridele. 2018. aastal avaldas ÜRO puuetega inimeste õiguste komitee arvamuse, et kõik valimisjaoskonnad peaksid olema täielikult ligipääsetavad. Valimisjaoskondade ligipääsematuse probleem esineb ka Eestis.

Näited 
Teenuse või toode ligipääsetavaks tegemiseks tihtipeale kasutatakse erinevaid abivahendeid ja tehnoloogiaid. 

Ergonoomika

Inimõigused
Disain
Patkule

Patkule (vanasti ka Paķilis) on küla (mazciems) Lätis Madona piirkonnas Sarkaņi vallas.

Patkule asub merepinnast 150 kõrgusel valla keskosas, valla keskusest Biksērest 3, piirkonna keskusest Madonast 8 ja Riiast 172 kilomeetri kaugusel. Külas on puidutööstus. Suurem osa asustusest jääb endise kooli ja vallamaja juurde.

Kultuurimälestistest on riikliku kaitse all hiiepaik Īvāni Kuradikivi ja Patkule muinaskalmed. Īvāni kivi on ka looduskaitse all.

Küla on tekkinud endise Patkule mõisa (Gilsen) keskuse juurde. Aastani 1949 asus seal Patkule valla, aastani 1954 aga Patkule külanõukogu halduskeskus. 

Aastal 2007 oli külas 22 elanikku.

Viited

Madona piirkonna külad
Sarkaņi (Sarkaņi vald)

Sarkaņi (vanasti Sarkanmuiža) on küla (vidējciems) Lätis Madona piirkonnas Sarkaņi vallas.

Sarkaņi asub merepinnast 150 kõrgusel valla lõunaosas, valla keskusest Biksērest 6, piirkonna keskusest Madonast 5 ja Riiast 169 kilomeetri kaugusel. Külas on põhikool ja raamatukogu.

Kultuurimälestistest on kohaliku kaitse all Sarkaņi põhikooli hooned. Looduskaitse all on elupuu ümbermõõduga 1,71 meetrit.

Küla on tekkinud endise Sarkaņi mõisa (Heydenfeld) keskuse juurde. Aastani 1949 asus seal Sarkaņi valla halduskeskus. Külas on oma lapsepõlve veetnud Läti president Raimonds Vējonis.

Aastal 2019 oli külas 59 elanikku, aastal 2022 oli elanikke 63.

Viited

Madona piirkonna külad
Kääbusraamat

Kääbusraamat on väikseformaadiline (trüki)teos, mille kaanepikkus ei ületa kümmet sentimeetrit. Kääbusraamatul taotluslikult väikesed mõõtmed mõjutavad nii sisu kui tehnilist teostust.
Eesti raamatukogudes on teadaolevalt kõige väiksem raamat ""Eesti hümn", mis on valmistatud Eesti hümni aastapäevaks. Seda pisikest hümni on Eesti raamatukogudes kolm eksemplari" raamatukogudes kokku. Raamatut "Eesti hümn" väljaandja on I. Oper ja kujundaja S. Antipov. Sel on kõva kaas, 14 lehekülge ja suurus 2,5 x 2 sentimeetrit.

Kääbusraamatute sünonüümid on: miniraamatud, miniatuurraamatud, koolibriraamatud või liliputraamatud.

Vaata ka 
 E-kataloog ESTER 
 DIGAR

Viited
Liezen

Liezen (keskbaieri: Liezn) on linn (Stadt) Austrias Steiermargi liidumaal, samanimelise ringkonna keskus ja majanduskeskus Ennsi jõel.

Majandus 

Suur masinaehitustehas Maschinenfabrik Liezen und Gießerei asub linna idaosas; see oli seotud 1980. aastatel toimunud "Noricumi skandaaliga" seoses relvastuse ebaseadusliku ekspordiga. 2012. aasta seisuga jäi ettevõte suureks tööandjaks.

Pop-kultuur 

Gérard de Villiersi seiklusromaanide sarjas on Liezeni loss peategelase prints Malko Linge koduks. See väljamõeldud loss asub aga Austria-Ungari piiril ja enamik selle valdusi on Ungaris üle piiri.

Viited 

Steiermargi liidumaa vallad
Stiprie

Stiprie on küla (mazciems) Lätis Madona piirkonnas Sarkaņi vallas.

Stiprie asub valla põhjaosas, Kuja jõe kaldal.

Kultuurimälestistest on riikliku kaitse all Lejaskujauguļi muinaskalmed. 

Aastal 2007 oli külas 18 elanikku.

Viited

Madona piirkonna külad
Kelly Saatmann

Kelly Saatmann on Eesti andragoog, koolitaja  ja õpetaja. Ta on lõpetanud Tallinna ülikooli andragoogika eriala bakalaureuse (2020) ja magistri õppe (2022) cum laude ning omab nii täiskasvanute koolitaja tase 7 kutset kui ka õpetaja kutset. Kelly Saatmann on täiskasvanute andekuse uurija ning selle teema aktiivne eestkõneleja. 

Igapäevaselt töötab Kelly Saatmann Väätsa Põhikoolis inglise keele õpetajana, lisaks sellele on ta andekas muusik.
Martin Hongla

Martin Hongla Yma II (sündinud 16. märtsil 1998 Yaoundés) on Kameruni jalgpallur, kes mängib keskkaitsja või kaitsva poolkaitsjana Itaalia kõrgliigaklubis Verona Hellas ja Kameruni jalgpallikoondises.

2016. aastal siirdus ta Blaise Nkufo loodud akadeemiast Hispaania klubisse Granada. Klubi põhimeeskonnas debüteeris ta Hispaania kõrgliigas 28. jaanuaril 2017 mängus Villarreali vastu. Hooaja 2017/18 teises pooles oli ta laenul Hispaania esiliigas Barcelona reservmeeskonnas. 2019. aasta esimeses pooles oli ta Granadast laenul Ukraina kõrgliigaklubis Lvivi Karpatõ.

2019. aasta juulis sõlmis Hongla lepingu Belgia kõrgliigaklubiga Royal Antwerp. 2020. aastal võitis ta Royal Antwerpiga Belgia karikafinaali. 2021. aasta juulis läks ta laenule Verona Hellasesse, kellega sõlmis hooaja lõpus püsiva lepingu.

Kameruni jalgpallikoondises tegi Hongla debüüdi 16. novembril 2020 Aafrika rahvaste karikavõistluste valikmängus Mosambiigi vastu. Ta kuulus Kameruni koondisse 2022. aasta Aafrika rahvaste karikavõistlustel.

Viited 

Kameruni jalgpallurid
Granada CF mängijad
Verona Hellase mängijad
La Liga mängijad
Serie A mängijad
Sündinud 1998
Kalnagals

Kalnagals (latgali Kolnagols) on küla (mazciems) Lätis Madona piirkonnas Ošupe vallas.

Kalnagals asub valla lõunaosas Meirāni kanali kaldal. Küla jääb Riiast 193 kilomeetri kaugusele.

Aastal 1856 sündis külas Vene õukondlane Aloizs Trūps. 

Aastal 2016 oli külas 28 elanikku.

Viited

Madona piirkonna külad
Stūrmežs

Stūrmežs on küla (skrajciems ehk hajaküla) Lätis Madona piirkonnas Ošupe vallas.

Stūrmežs asub valla lääneosas Meirāni kanali kaldal. Küla jääb valla keskusest Degumniekist 6, piirkonna keskusest Madonast 26 ja Riiast 155 kilomeetri kaugusele. Stūrmežsi muinaskalmed on kohaliku kaitse all olev muinsusmälestis.

Aastal 2008 oli külas 45 elanikku.

Viited

Madona piirkonna külad
Rupsala

Rupsala on küla (mazciems) Lätis Madona piirkonnas Ošupe vallas.

Rupsala asub valla põhjaosas. Küla jääb Riiast 203 kilomeetri kaugusele.

Aastal 2016 oli külas 68 elanikku.

Viited

Madona piirkonna külad
Ošupe

Ošupe on küla (vidējciems) Lätis Madona piirkonnas Ošupe vallas.

Küla asub valla põhjaosas. Ošupe jääb valla keskusest Degumniekist 6,5, piirkonna keskusest Madonast 47 km ja Riiast 206 kilomeetri kaugusel merepinnast 100 meetri kõrgusel. Külas on põhikool, raamatukogu ja rahvamaja. 

Ošupe rajati teise maailmasõja järgsetel aastatel kui kohaliku Aiviekste sovhoosi keskasula.

Aastal 2019 oli külas 94 elanikku. Aastal 2022 oli elanikke 82.

Viited

Madona piirkonna külad
Rottenmann

Rottenmann (keskbaieri: Rottnmau) on linn (Stadt) Austrias Steiermargi liidumaal Liezeni ringkonnas, Rottenmanni Tauerni lähedal. Rottenmanni on dokumendis esmakordselt mainitud 927. aastal. See sai oma linnaharta 1279. aastal kuningas Rudolf von Habsburgilt.

Nimi 

Nimi Rottenmann on pooltõlge vanaslaavi sõnast *čьrmьn′ane, mis tuleneb lõpuks omadussõnast *čьrmьnъ 'punane' (vrd saksa rot 'punane'). Kohanimi registreeriti 1048. aastal kui Cirminah, mis tuleneb hüdronüümist *Čьrmьna 'punane (jõgi)'.

Viited 

Steiermargi liidumaa vallad
Loïs Openda

Ikoma-Loïs Openda (sündinud 16. veebruaril 2000 Lièges) on Belgia jalgpallur, kes mängib ründajana Prantsusmaa kõrgliigaklubis Lens ja Belgia jalgpallikoondises.

Ta alustas jalgpallurina teekonda kodulinnaklubides RFC Liège ja Standard Liège. 2015. aastal liitus ta Club Brugge noorteakadeemiaga. Klubi põhimeeskonnas debüteeris ta Belgia kõrgliigas 2018. aasta augustis. Esimese värava Belgia kõrgliigas lõi ta 3. veebruaril 2019 mängus Genti vastu. Aastatel 2020–2022 oli ta laenul Hollandi kõrgliigaklubis Vitesse ning lõi kahe hooajaga seal 29 väravat.

2022. aasta juulis sõlmis ta viieaastase lepingu Lensiga. Prantsusmaa kõrgliigas lõi ta esimese värava sama aasta 20. augustil mängus Monaco vastu. 28. oktoobril 2022 tegi ta 3:0 võidumängus Toulouse'i üle kübaratriki.

Belgia jalgpallikoondises tegi Openda debüüdi 8. augustil 2022 UEFA Rahvuste Liiga mängus Poola vastu ja lõi selles mängus ka värava. Ta kuulub Belgia koondisse 2022. aasta maailmameistrivõistlustel.

Ta on Kongo ja Maroko päritolu.

Viited 

Belgia jalgpallurid
SBV Vitesse jalgpallurid
RC Lensi mängijad
Ligue 1 mängijad
Sündinud 2000
Pauri (Ošupe vald)

Pauri on küla (skrajciems ehk hajaküla) Lätis Madona piirkonnas Ošupe vallas.

Pauri asub valla kaguosas.

Aastal 2008 oli külas 15 elanikku.

Viited

Madona piirkonna külad
Jakob Portaeusi maja

Jakob Portaeusi maja oli 17. sajandi teisel poolel ehitatud barokk-klassitsistlik elumaja Narva vanalinnas endisel Rüütli tänaval, Koidu tänava nurgal. See hävis märtsipommitamises 1944. aastal.

Ajaloost 
Kaupmees Jakob Portaeusi maja ehitati Koidu ja Rüütli tänava nurgale arhitekt Georg Teuffeli projekti järgi. Ehitise eeskujuks sai linnapea Joch Schwarzi maja, mis lähtus Saksamaa renessansi ehitustraditsioonist. Hoone ehitati 1667. aastal üsna samaaegselt bürgermeister Joch Chr. Schwarzi majaga või veidi hiljem. Maja esimene omanik oli hollandi kaupmees Jacob Portaeus (u 1668. aastal), kes kes rajas Narva lähistele saeveskeid ja korraldas sealset laevaehitust, alates 1788 aastast oli omanik Georg Voldemar von Rosen. 19. sajandil oli hoone puusepp Azmusi omandis ning 20. sajandi algusel asus seal Narva ettevõtja Benjamin Mihhailovski trükikoda.

Kirjeldus 
Majal oli neli aknatelge ning kaks mitmetahulist nurgaerkerit. Hoones olid kaupmehe tää-ja kontoriruumid ja rikkaliku dekoori ja viimistlusega eluruumid. Jakob Portaeusi maja nurgaerkeritega arhitektuurilahendust kopeerisid teised 
Narva kaupmehed, sarnased olid ka Hans Fonne, Bengt Erichi ja Jacob Niemani majad. 20. sajandi alguses oli hoone väliskuju võrreldes ehitusajaga oluliselt muutunud. 19. sajandil lammutati ümberehituse käigus üks erker ja teiselt võeti ära tornikiiver. Algselt fassaadi keskel asunud uks müüriti kinni ning sissepääsu asukohta muudeti.

Viited 

Narva ajaloolised ehitised
Georg Teuffel

Georg Teuffel, alamsaksa keeles Jürgen Teuffel (sündinud u 1610 Nürnbergis, surnud u 1672 Lübeckis) oli saksa arhitekt, ehitusmeister ja skulptor.

Teuffel tegutses Nürnbergis, Lübeckis und Strassburgis. Alates 1651. aastast oli ta Lübecki linna kodanik. Aastail 1663–1672 elas ja töötas ta Eestimaal ja Liivimaal, mis 1629. aastal läksid Altmargi vaherahuga Rootsile, eelkõige Tallinnas, Narvas ja Riias, kus leidub tänaseni tema ehitisi, Eestis näiteks Narva raekoda ja Roseni palee, praegune Rootsi Suursaatkonna hoone Tallinnas.

Pildid

Viited 

Saksamaa arhitektid
Eesti arhitektid
Miltiádis Tentóglou

Miltiádis Tentóglou (sündinud 18. märtsil 1998 Grevenás) on Kreeka kergejõustiklane, kaugushüppaja.

Ta võitis 2018. aasta Euroopa meistrivõistlustel Berliinis kuldmedali tulemusega 8.25.

2019. aasta Euroopa sisemeistrivõistlustel Glasgow's hüppas ta 8.38 ning võitis kuldmedali. 

2021. aasta Euroopa sisemeistrivõistlustel kaitses ta tiitlit tulemusega 8.35. Tokyo olümpial tuli ta 8.41-ga kuubalaste Juan Miguel Echevarría ja Maykel Massó ees olümpiavõitjaks.

2022. aasta sisemaailmameistrivõistlustel Belgradis võitis Tentóglou 8.55-ga. Maailmameistrivõistlustel Eugene'is hüppas ta 8.32 ning oli hiinlase Wang Jianani järel teine. Euroopa meistrivõistlustel Münchenis tuli ta teist korda Euroopa meistriks, hüpates finaalis võistluste rekordi 8.52. Hooaja lõpus võitis ta ka Teemantliiga finaaletapi Zürichis.

Isiklikud rekordid

Välisrekordid

Siserekordid

Allikas: Rahvusvaheline Kergejõustikuliit

Viited

Välislingid 
 

Kreeka kaugushüppajad
Sündinud 1998
Mikk Mägi

Mikk Mägi (sündinud 1987) on eesti stsenarist, lavastaja, produtsent, animaator, näitleja ning VJ.

Ta lõpetas aastal 2015 Eesti Kunstiakadeemia animatsiooni eriala. Mikk Mägi võttis üle koos Jaagup Metsalu ning Erik Heinsaluga Daniel Müntineni loodud animastuudio BOP Animation 2011. aastal . Mägi on Peeter Ritso loodud animaseriaali "Vanamehe multikas" Vanamehe ning lastelaste hääl. Ta on lavastanud ja kirjutanud peale mitme Vanamehe sketši ning reklaami ka täispika "Vanamehe filmi" 2019 (koos Oskar Lehemaa ja Peeter Ritsoga), lühianimatsiooni "Vanamees ja Põrsauss" 2022, lühianimatsiooni "Pööriöö" 2022 ning lühifilmi "Borders" 2015. Mikk Mägi on lavastanud ka Tommy Cashi muusikavideo "Prorapsuperstar" (koos Sander Joonega) 2015 ning 5Miinuse muusikavideo "Koptereid" (2021).

Mikk Mägi ema oli raamatuillustraator ja graafik Eevi Valdov.

Viited 

Eesti animaatorid
Eesti Kunstiakadeemia vilistlased
Sündinud 1987
Jaundegumnieki

Jaundegumnieki on küla (mazciems) Lätis Madona piirkonnas Ošupe vallas.

Jaundegumnieki asub valla keskosas Asna jõe kaldal.

Aastal 2008 oli külas 24 elanikku.

Viited

Madona piirkonna külad
Druvenieki

Druvenieki on küla (mazciems) Lätis Madona piirkonnas Ošupe vallas.

Druvenieki asub valla keskosas Zvidziena kanali kaldal.

Viited

Madona piirkonna külad
Tundlik sisu

Tundlik sisu on selline materjal avalikus ruumis, mis võib oluliselt häirida mõnda ruumi kasutajat ja kellelt ei saa maailmavaatelistel, psühholoogilistel, esteetilistel, meditsiinilistel vmt põhjustel eeldada selle materjali olemasolu vaikimisi aktsepteerimist end ümbritsevas keskkonnas. Tüüpilised tundliku sisu kategoorad on nt vägivald, pornograafia, aga ka filmide jm narratiivide olulised šüžeepöörded, lisaks evolutsioonilist päritolu foobiad nagu arahnofoobia või meditsiinilised näidustused nagu epilepsia, mida teatud sisu näitamine võib esile kutsuda.

Tundliku sisu hoiatused 

Eri väljaannetes ja keskkondades on aegade jooksul koostatud tundliku sisu hoiatuste süsteeme, nt filmide puhul rakendavad Eesti kinod silte nagu PERE, MS6, MS12, K12, K14, K16; veebisisu puhul on rahvusvaheliselt tuntud lühendid nagu NSFW (inglise keeles not safe for work) või märgistused nagu "CW POL" (inglise keeles content warning: politics) või TW SUI  (trigger warning: suicide).

Eristatakse tundliku sisu hoiatusi, mille aluseks on objektiivsed näidustused nagu posttraumaatiliste stressihäirete tüüpilised põhjustajad, evolutsioonilist päritolu foobiad vmt ja selliseid, mis on kultuurilised, esteetilised või ideoloogilised. Tundliku sisu hoiatustega püütakse luua avalikku ruumi, mille liikmeteks saab olla võimalikult lai spekter osalejaid ja on võimalik nendevaheline suhtlus.

Hoiatused eri platvormidel 

Mastodoni födiversumis saab lisada igale postitusele vabas sõnastuses tundliku sisu hoiatuse, Redditis on standardiseeritud hoiatussildid NSFW ja "Spoiler" ning kogukond võib juurutada oma täiendavad sildid.

Instagram lõi võimaluse tundliku sisu piiramiseks juulis 2021, valida saab kolme piiramise taseme vehel ja tundlik sisu on määratletud viie kategooria poolt, milleks on vaimsed häired ja enesevigastamine, vägivald, seksuaalsus, ravimid ja mõnuained, piiratud levikuga kontod. Twitter võimaldab 2022. aasta veebruarist lisada multimeediale tundliku sisu eest hoiatavaid silte nagu "alastus", "vägivald" ja "tundlik".

Vaata ka
Emotikon

Viited

Internetikultuur
Cesvainieki

Cesvainieki on küla (mazciems) Lätis Madona piirkonnas Ošupe vallas.

Cesvainieki asub valla idaosas.

Aastal 2008 oli külas 20 elanikku.

Viited

Madona piirkonna külad
Asni

Asni on küla (mazciems) Lätis Madona piirkonnas Ošupe vallas.

Asni asub valla kaguosas Asna ja Maizaste jõgede vahelisel alal. Külast lõunasse jäävad Asne asulakohad on muinsusmälestistena riikliku kaitse all.

Aastal 2008 oli külas 10 elanikku.

Viited

Madona piirkonna külad
Gaigalieši

Gaigalieši on küla (skrajciems ehk hajaküla) Lätis Madona piirkonnas Ošupe vallas.

Gaigalieši asub valla lääneosas Meirāni kanali ääres.

Aastal 2008 oli külas 25 elanikku.

Viited

Madona piirkonna külad
Födiversum

Födiversum (sõnadest föderatsioon ja universum) on kogum födereeritud, kuid sõltumatult majutatud servereid, mida kasutatakse veebisisu nagu veebisaidid, blogid, mikroblogid jm sotsiaalmeedia, failivaramud jmt avaldamiseks. Födiversumit hoiavad koos avatud protokollid nagu ActivityPub ja need võimaldavad kasutajatel jagada sisu eri platvormide ja teenuste vahel ning väldivad sellega platvormimajanduse võimendatud monopolistlikke tendentse.

Kontseptsiooni födiversumist sai alguse GNU Social võrgustikuga 2008. aastal, selle edasiarendusteks on Mastodoni loomine 2016. aastal ja W3C egiidi all 2018. aastal väljatöötatud ActivityPub avatud protokoll. Hinnanguliselt suurimad födiversumi teenused 2022 hilissügisel on Mastodon, Matrix, PeerTube ja Disapora.

Välislingid
Födiversumi mahu statistika
Födiversumi teenuste brauser
Födiversumi observatoorium

Viited

Veebitarkvara
Internetikultuur
Aare Kimmel

Aare Kimmel (sünd. 1951) on EELK Rannamõisa ja Randvere koguduste õpetaja. Aastal 2010 valiti ta aasta vaimulikuks ning aastal 2021 andis kirikuvalitsus talle õiguse kanda kuldset ametiristi.

Laiem avalikkus teab Aare Kimmelit  eelkõige raadiopastorina.   Tema suuremad tööd on piibliõppesari ALGTÕED ning pea kuus aastat väldanud sari PIIBEL KAANEST KAANENI (PKK).  Selles piibliõppesarjas loeb ja seletab õpetaja Aare Kimmel salm-salmi kaupa ära terve Piibli, nii Vana kui Uue Testamendi raamatud, sidudes loetut tänapäevaga. Sari on nüüdseks olemas enam kui 100 keeles, eestikeelse sarja alusmaterjalid on tõlgitud soome keelest.  

Elukäik

Aare Kimmeli sünnikodu on Raplamaal Kalbu külas. Vanemad olid usklikud inimesed, isa toimetas ka surnute külast ärasaatmist. 

Paari kilomeetri kaugusele kodust jäi Järvakandi kirik, mõniteist tuli Rapla kirikuni, kuhu sõideti jalgratastega. Rapla kirikus käis Aare laulukooris ja leeris ning peab oma suureks mõjutajaks tolleaegset koguduse õpetajat Esra Rahulat. Teine suur mõjutaja oli Rannamõisa koguduse õpetaja Karl Reinaru.

Koolitee viis noormehe Räpina aiandustehnikumi, suure loodushuvilisena tundus see valik parem kui keskkooli minek. Seejärel algas töö kodukandis Mitšurini aiandussovhoosis.

Kirikunoored käisid läbi Ingeri kiriku noortega. Aare tutvus ingerisoomlanna Ellaga ja nad abiellusid 1985. aastal. Austusest abikaasa emakeele vastu õppis Aare ära ka soome keele. Suvel puhkuse ajal sõidab ta siiani sageli Soome sõprade juurde.

25. jaanuaril 1992 ordineeriti ta Kupanitsa ingeri koguduses diakoniks. Algul oli mõte, et ta hakkab ingeri kogudusi teenima. Ent 1993 läks ta õppima usuteaduste instituuti ja ordineeriti õpetajaks 15. septembril 1998.  Tollest ajast sai Aare Kimmelist Rannamõisa ja Randvere koguduste õpetaja, pensionile jäänud Karl Reinaru töö jätkaja, ent kogudusse kasvamine, töö jutlustaja ja diakonina oli ju juba aastaid varem alanud.

Pillimängus on Aare puhtalt iseõppija, kuid ei jää hätta oreli, klaveri või kitarriga. Kui Rannamõisast organist lahkus, siis hakkas ka teenistustel mängima. Noodilugemisegi õppis ise selgeks.

Aare Kimmel

Sündinud 16. märtsil 1951

Õppinud Räpina aianduskoolis 1966–70

Usuteaduse Instituudis 1993–98

Ordineeritud diakoniks (1992), õpetajaks (1998)              

Rannamõisa kogudust teenib alates 1992

Randvere kogudust alates 1998

Abikaasa Ella, Rannamõisa koguduse raamatupidaja
Süldik

Süldik (Exidia) on kandseente hõimkonda kuuluv seente perekond.

Liike
Exidia glandulosa – harilik süldik
Exidia pithya – läiksüldik
Exidia recisa – lehtersüldik
Exidia repanda – nööpsüldik
Exidia saccharina – kuusesüldik
Exidia truncata – tammesüldik

Välislingid
 Süldik andmebaasis eElurikkus.

Kandseened